ai4bharat/Pralekha huggingface dataset:
محنت اور روزگار کی وزارت
ضابطہ سماجی تحفظ 2020گھریلو کارکنان سمیت غیرمنظم شعبے کے تمامترکارکنان کو سماجی تحفظ فراہم کرتا ہے
نئی دہلی، 20 مارچ
محنت و روزگار کے وزیر مملکت جناب رامیشور تیلی نے آج لوک سبھا میں ایک سوال کے تحریری جواب میں بتایا کہ غیرمنظم کارکنان سے متعلق سماجی تحفظ ایکٹ مجریہ 2008 کو اب ضابطہ سماجی تحفظ 2020 کی شکل دے دی گئی ہے، یہ ضابطہ گھریلو کارکنان سمیت تمام تر غیرمنظم شعبے کے کارکنان کو سماجی تحفظ فراہم کرتا ہے۔
تحریری جواب میں یہ بتایا گیا ہے کہ حکومت نے بالترتیب حیات اور معذوری پر احاطہ کی غرض سے پردھان منتری جیون جیوتی بیمہ یوجنا  اور پردھان منتری سرکشا بیمہ یوجنا  اور گھریلو کارکنان سمیت غیرمنظم کارکنان کو پنشن فراہم کرنے کے لیے پردھان منتری شرم یوگی مان دھن پنشن یوجنا  جیسی اسکیمیں شروع کی ہیں۔ آیوش مان بھارت پردھان منتری جن آروگیہ یوجنا  خستہ حال اور نادار طبقوں کے کنبوں کو ثانوی اور سہ سطحی حفظان صحت کے لیے فی کنبہ سالانہ بنیاد پر 5 لاکھ روپے کے بقدر کا صحتی احاطہ فراہم کرتی ہے۔ ان کنبوں میں طے شدہ استحقاق کے مطابق گھریلو کارکنان سمیت غیرمنظم شعبے کے کارکنان بھی شامل ہیں۔ نو وضع کردہ لیبرکورڈس یعنی اجرتوں سے متعلق ضابطہ 2019، پیشہ وارانہ سلامتی سے متعلق ضابطہ 2019، اور صحت اور کام کاج کے حالات 2020 اور سماجی تحفظ ضابطہ 2020 من جملہ دیگر چیزوں کے،عمدہ کام کاج کے حالات، اجرتوں، پیشہ وارانہ سلامتی، شکایات کے ازالے کے میکانزم اور سماجی تحفظ کے فوائد، گھریلو کارکنان سمیت تمام تر زمرے کے کارکنان کو تحفظ فراہم کرتے ہیں۔اس کے علاوہ محنت اور روزگار کی وزارت نے غیرمنظم شعبے کے کارکنان کے لیے ایک قومی ڈیٹا بیس یعنی ای-شرم پورٹل بھی قائم کیا ہے۔ اسے گھریلو اور کنبوں میں بطور خدمت گار کام کرنے والوں سمیت غیرمنظم کارکنان کے لیے ریاستوں/ مرکز کے زیر انتظام علاقوں کے لیے رجسٹریشن کے عمل کے لیے فراہم کرایا گیا ہے۔
15 مارچ 2023 تک 2.79 کروڑ کے بقدر گھریلو اور کنبہ کارکنان کو ای-شرم پورٹل کے تحت درج رجسٹر کیا جاچکا ہے۔ ریاست/ مرکز کے زیر انتظام علاقوں کے لحاظ سے گھریلو کارکنان کی تعداد ضمیمہ ذیل میں دی گئی ہے۔
ضمیمہ
|
|
نمبر شمار
|
|
ریاستیں
|
|
کلی رجسٹریشن
|
|
1
|
|
اترپردیش
|
|
13,040,799
|
|
2
|
|
بہار
|
|
4,206,441
|
|
3
|
|
مغربی بنگال
|
|
2,155,594
|
|
4
|
|
جھارکھنڈ
|
|
873,985
|
|
5
|
|
پنجاب
|
|
865,728
|
|
6
|
|
مدھیہ پردیش
|
|
849,352
|
|
7
|
|
کیرالہ
|
|
792,637
|
|
8
|
|
مہاراشٹر
|
|
692,007
|
|
9
|
|
گجرات
|
|
641,089
|
|
10
|
|
آسام
|
|
567,619
|
|
11
|
|
راجستھان
|
|
497,231
|
|
12
|
|
اوڈیشہ
|
|
403,547
|
|
13
|
|
ہریانہ
|
|
398,663
|
|
14
|
|
جموں وکشمیر
|
|
397,298
|
|
15
|
|
چھتیس گڑھ
|
|
340,234
|
|
16
|
|
دہلی
|
|
322,260
|
|
17
|
|
کرناٹک
|
|
195,442
|
|
18
|
|
اتراکھنڈ
|
|
182,668
|
|
19
|
|
آندھراپردیش
|
|
118,978
|
|
20
|
|
تمل ناڈو
|
|
107,667
|
|
21
|
|
تری پورہ
|
|
69,017
|
|
22
|
|
ہماچل پردیش
|
|
66,816
|
|
23
|
|
تلنگانہ
|
|
56,826
|
|
24
|
|
چنڈی گڑھ
|
|
28,108
|
|
25
|
|
میگھالیہ
|
|
21,560
|
|
26
|
|
گوا
|
|
13,004
|
|
27
|
|
پڈوچیری
|
|
8,601
|
|
28
|
|
ناگالینڈ
|
|
8,104
|
|
29
|
|
منی پور
|
|
6,826
|
|
30
|
|
دادر اور ناگر حویلی، دمن اور دیو
|
|
5,173
|
|
31
|
|
سکم
|
|
3,750
|
|
32
|
|
اروناچل پردیش
|
|
2,463
|
|
33
|
|
انڈومان ونیکوبارجزائر
|
|
1,753
|
|
34
|
|
میزورم
|
|
822
|
|
35
|
|
لداخ
|
|
532
|
|
36
|
|
لکشدیپ
|
|
295
|
|
|
|
مجموعی
|
|
27,942,889
شمال مشرقی ریاستوں کی ترقی کی وزارت
ہندوستان میں فرانس کے سفیر ، ایمانوئل لینن نے مرکزی وزیر ڈاکٹر جتیندر سنگھ سے شمال مشرقی ریاستوں میں ممکنہ منصوبوں پر تبادلہ خیال کرنے کی اپیل کی
نئی دہلی، 20 /نومبر 2020 ۔
ہندوستان میں فرانس کے سفیر ، ایمانوئل لینن نے ، شمال مشرقی خطہ، ایم او ایس پی ایم او ، پرسونل ، عوامی شکایات ، پنشن ، جوہری توانائی اور خلاء کےمرکزی وزیر مملکت  ڈاکٹر جتیندر سنگھ سے ملاقات کی اورشمال مشرقی ریاستیں میں ممکنہ منصوبوں پر تبادلہ خیال کیا۔ سفیر نے اس سال کے شروع میں وادی کشمیر کے اپنے دورے کی یادوں کو بھی یاد کیا جہاں وہ جموں و کشمیر کے مرکزی خطے کا دورہ کرنے والے سفیروں کے گروپ کے ایک ممبر کے ساتھ گئے تھے۔
سفیر نے مرکزی وزیر کو شمال مشرقی ریاستوں کے مختلف شعبوں کے ساتھ ساتھ جموں و کشمیر میں سیاحت اور دیگر صلاحیتوں میں تعاون کے مواقع تلاش کرنے کی حکومت فرانس خواہش سے مطلع کرایا۔
ڈاکٹر جتیندر سنگھ نے مختلف شعبوں کے سلسلے میں تبادلہ خیال کیا، جن میں وزیر اعظم نریندر مودی کی سربراہی میں ، شمال مشرق میں باہمی تعاون کے ساتھ اقدامات شروع کیے گئے تھے۔ اس سلسلے میں ، انہوں نے اسرائیل کے تعاون اور جاپان کے کچھ بنیادی ڈھانچے کے کاموں میں میزورم میں قائم سینٹر آف ایکسی لینس سٹرس فروٹ پارک کا حوالہ دیا۔
جہاں تک شمال مشرق کا تعلق ہے ، ڈاکٹر جتیندر سنگھ نے کہا ، خطے میں ایسے بہت سارے امکانات موجود ہیں جنہیں ابھی دریافت کیا جانا باقی ہے۔ انہوں نے کہا ، ان میں سیاحت ، دستکاری ، ہینڈلوم کے ساتھ ساتھ کھانے اور پھلوں کے شعبے بھی شامل ہیں۔
ڈاکٹر جتیندر سنگھ نے کہا ، وزیر اعظم نریندر مودی نے نہ صرف شمال مشرقی خطے کی ترقی پر خصوصی زور دیا ہے ، بلکہ "لْک ایسٹ پالیسی" کو "ایکٹ-ایسٹ" پالیسی میں دوبارہ تشکیل دیا ہے اور مشرقی سرحدوں کے پار ممالک کے ساتھ تال میل بڑھانے کے لئے متعدد اقدامات کئے ہیں۔ اس سلسلے میں ، انہوں نے انکلیو کے تبادلے سے متعلق ہند -بنگلہ دیش معاہدے کا بھی ذکر کیا ، جسے وزیر اعظم نریندر مودی کی ذاتی مداخلت سے حتمی شکل دی گئی تھی اور بانس کی مصنوعات کی تجارت کو فروغ دینے کے لئے 100 سالہ قدیم ہندوستانی جنگلاتی قانون میں ترمیم کرنے کے وزیر اعظم نریندر مودی کے اقدام کا بھی ذکر کیا۔
کابینہ
کابینہ نے چھتیس گڑھ کے بیجاپور، دنتے واڑہ اور سکما ضلعوں کے اندرونی علاقوں میں تقرری سے متعلق ریلی کرکے سی آر پی ایف میں مقامی قبائلی نوجوانوں کو سی آر پی ایف میں بطور کانسٹیبل بھرتی کرنے کے لیے، کانسٹیبل کے عہدے کے لیے تعلیمی لیاقت میں نرمی کو منظوری دی
وزیر اعظم جناب نریندر مودی کی صدارت میں مرکزی کابینہ نے، جنوبی چھتیس گڑھ کے 03 ضلعوں – بیجاپور، دنتے واڑہ اور سکما سے سی آر پی ایف میں بطور کانسٹیبل  400 امیدواروں کی تقرری کے لیے کم از کم تعلیمی لیاقت کو 10ویں کلاس پاس سے گھٹا کر 8ویں کلاس کرنے سے متعلق وزارت داخلہ کی تجویز کو اپنی منظوری دے دی۔
مقامی اخباروں میں اشتہارات جاری کرنے اور ان تینوں ضلعوں کے اندرونی علاقوں میں اس ریلی کے بارے میں بڑے پیمانے پر پرچار کرنے کے علاوہ، سی آر پی ایف ٹریننگ کے لیے بھرتی کیے گئے ان امیدواروں کی پروبیشن مدت کے دوران انہیں رسمی تعلیم بھی مہیا کرائے گا۔
چھتیس گڑھ ریاست کے ان تین ضلعوں – بیجاپور، دنتے واڑہ اور سکما کے اندرونی علاقوں سے تعلق رکھنے والے 400 قبائلی نوجوانوں کو روزگار کا موقع حاصل ہوگا۔ وزارت داخلہ بھرتی کے لیے جسمانی معیارات میں بھی مناسب چھوٹ دے گی۔
سی آر پی ایف ایک مرکزی مسلح پولیس دستہ ہے، جس کی بنیادی ڈیوٹی امن و امان کی بحالی، انسداد بغاوت اور اندرونی سلامتی کو برقرار رکھنا ہے۔ فوری معاملے میں، سی آر پی ایف نے چھتیس گڑھ کے نسبتاً پس ماندہ علاقوں سے بطور کانسٹیبل  400 مقامی قبائلی نوجوانوں کی بھرتی کرنے کی تجویز پیش کی ہے۔ ان کی نوکری کی تصدیق تبھی کی جائے گی جب وہ کم از کم تعلیمی لیاقت کے متعینہ معیار، یعنی 10ویں کلاس تک تعلیم حاصل کر لیں گے، لہٰذا ان بھرتی کیے گئے نوجوانوں کو رسمی تعلیم فراہم کی جائے گی اور سی آر پی ایف اس سلسلے میں ان کی ہر ممکن مدد کرے گا، جیسے ان کی پروبیشن مدت کے دوران لکھنے پڑھنے سے متعلق سامان کی فراہمی، کتابوں اور کوچنگ وغیرہ کا انتظام۔ ضرورت پڑنے پر، پروبیشن کی مدت اسی لحاظ سے آگے بڑھائی جا سکتی ہے، تاکہ نئے بھرتی کیے گئے نوجوانوں کو متعینہ تعلیمی لیاقت حاصل کرنے میں مدد ملے۔ انہیں 10ویں کلاس کا امتحان دلوانے کے لیے، ان کا رجسٹریشن مرکزی/ریاستی حکومتوں سے منظور شدہ نیشنل انسٹی ٹیوٹ آف اوپن اسکولوں میں کروایا جائے گا۔
سی آر پی ایف نے سال 2017-2016 کے دوران چھتیس گڑھ کے چار ضلعوں – بیجاپور، دنتے واڑہ، نارائن پور اور سکما سے درج فہرست قبائل سے تعلق رکھنے والے امیدواروں کی بھرتی کے ذریعے ایک ’بستریا بٹالین‘ بنائی تھی۔ لیکن، اس کے امید کے مطابق نتائج حاصل نہیں ہوئے، کیوں کہ اندرونی علاقوں کے مقامی نوجوان 10ویں پاس ہونے کی کم از کم تعلیمی لیاقت نہ رکھنے کی وجہ سے تقرری کے عمل میں شامل نہیں ہو سکے تھے۔
بندرگاہوں، جہاز رانی اور آبی راستوں کی وزارت
پارادیپ بندرگاہ نے ایک دن میں 649730 میٹرک ٹن کے بقدر اب تک کی سب سے زیادہ کارگو نقل و حمل انتظام کاری انجام دے کر ایک اور سنگ میل عبور کیا
پارادیپ بندرگاہ نے 14 دسمبر 2022 کو ایک ہی دن میں 649730 میٹرک ٹن کے بقدر کی سب سے زیادہ کارگو ٹریفک انتظام کاری انجام دے کر ایک اور سنگ میل عبور کر لیا ہے۔ پی پی اے کے چیئرمین جناب پی ایل ہرنادھ نے اس شاندار حصولیابی پر ٹیم پی پی اے کو مبارکباد پیش کی ہے۔ انہوں نے تمام شراکت داروں کا، ان کی مسلسل حمایت اور زبردست تعاون کے لیے تہہ دل سے شکریہ ادا کیا ۔
یہ بات قابل غور ہے کہ شمالی بندرگاہ سے گاد نکالنے کے بعد، پارادیپ بندرگاہ نے کے آئی سی ٹی برتھ پر 146554 ٹن کوکنگ کوئلہ لے جانے والے 16.20 میٹر ڈرافٹ کے کیپ ویسل ایم و ی گولڈن بارنیٹ پر کامیابی کے ساتھ لنگر ڈالا تھا۔
یہ بندرگاہ جاری مالی برس کے دوران 125 ایم ٹی کے بقدر کارگو انتظام کاری کے اہم نشان کو حاصل کرنے کے لیے کوشاں ہے۔ ایسے میں پارادیپ بندرگاہ بہتر اثر انگیزی اور لاگت میں منافع کی حصولیابی کے لیے یہاں پر کیپ ہینڈلنگ سہولتوں کا فائدہ اٹھانے کے لیے شراکت داروں کو مدعو کرتی ہے۔
زراعت اور کاشتکاروں کی فلاح و بہبود کی وزارت
زراعت اور کسانوں کی بہبود کے مرکزی وزیر جناب نریندر سنگھ تومر نے نیشنل کو آپریٹیو ڈیولپمنٹ کارپوریشن کی پہل سہکار متر: انٹرن شپ پروگرام سے متعلق اسکیم کاآغاز کیا
سہکار متر اسکیم سے کو آپریٹیو اداروں کو نوجوان پروفیشنلز کے نئے اور اختراعی خیالات سے فائدہ اٹھانے کا موقع ملے گا، جبکہ انٹرنس کو خود کفیل بننے کے لئے میدان میں کام کرنے کا تجربہ حاصل ہوگا
نئی دہلی، 12 جون 2020، وزیراعظم جناب نریندر مودی کی ’آتم نربھر بھارت‘  کے لئے اپیل، جس میں مقامی مصنوعات کے لئے فخر سے تشہیر کرنے کی اہمیت پر زور دیا گیا تھا، پر عمل کرتے ہوئے گزشتہ روز زراعت اور کسانوں کی بہبود کے مرکزی وزیر جناب نریندر سنگھ تومر نے سہکار متر: انٹرن شپ پروگرام سے متعلق اسکیم  کاآغاز کیا۔ اسکیم کا آغاز کرتے ہوئے جناب تومر نے کہا کہ کو آپریٹیو سیکٹر کی ترقی کی منفرد مالیاتی تنظیم نیشنل کو آپریٹیو ڈیولپمنٹ کارپوریشن  نے کو آپریٹیو سیکٹر کی صنعت کاری کی ترقی کے ایکو سسٹم کے لئے صلاحیت سازی، نوجوانوں کو معاوضے کے ساتھ انٹرن شپ اور اسٹارٹ اپ موڈ میں نوجوان کو آپریٹرز کے لئے آسان شرطوں پر پروجیکٹ قرضوں کی فراہمی کو یقینی بنانے کے کئی اقدامات کئے ہیں۔
وزیر موصوف نے کہا کہ این سی ڈی سی کو آپریٹیو سیکٹر کےلئے اختراعی سولیوشن فراہم کرانے میں فعال رہی ہے۔ این سی ڈی سی کے اقدامات میں سہکار متر انٹرن شپ سے متعلق پروگرام کی اسکیم  سے نوجوان پروفیشنلز کو این سی ڈی سی اور کو آپریٹیوز سے ایک معاوضہ حاصل کرنے والے انٹرن کے طور پر کام کرکے تجربہ حاصل کرنے اور سیکھنے کا ایک موقع ملے گا ۔ این سی ڈی سی نے اسٹارٹ اپ کو آپریٹیو صنعتوں کو فروغ دینے کےلئے ایک معاون اسکیم بھی شروع کی ہے۔ سہکار متر تعلیمی اداروں کے پروفیشنلز کو فارمرز پروڈیوسر آرگنائزیشن  کے طور پر کو آپریٹیو کے ذریعہ قیادت اور صنعت کاری کے رول میں کام کرنے کا ایک موقع بھی ملے گا۔
سہکار متر اسکیم کے تحت زراعت جیسے موضوعات اور متعلقہ میدانوں آئی ٹی وغیرہ میں پروفیشنلز گریجویٹ انٹرن شپ کے اہل ہوں گے جو پروفیشنلز ایگری بزنس کو آپریشن فائننس انٹرنیشنل ٹریڈ فارسٹری رورل ڈیولپمنٹ پروجیکٹ منیجمنٹ وغیرہ میں ایم بی اے ڈگری کےلئے زیر تعلیم ہیں یاں تعلیم مکمل کرچکے ہیں، کو بھی انٹرن شپ کے اہل ہوں گے۔
این سی ڈی سی نے سہکار مترا پیڈ انٹرن شپ پروگرام کے لئے فنڈمختص کیا ہے ۔ اس پروگرام کے تحت ہر ایک انٹرن کو 4 ماہ کی انٹرن شپ کی مدت میں مالیاتی مدد ملے گی۔ آن لائن انٹرن شپ کے لئے درخواست دینے کے واسطے آن لائن ایپلی کیشن پورٹل این سی ڈی سی ویب سائٹ پر دستیاب ہے، اس کا بھی زراعت اور کسانوں بہبود کے مرکزی وزیر نے آغاز کیا تھا۔
۔۔۔۔۔۔۔۔۔۔۔
م ن۔ ا گ۔ن ا۔
U-3240
(Visitor Counter : 209
کابینہ سکریٹریٹ
قومی بحران انتظامی کمیٹی نے سکم میں صورتحال کا جائزہ لیا
کابینہ سکریٹری جناب راجیو گوبا کی صدارت میں قومی بحران انتظامی کمیٹی نے آج ایک میٹنگ کی اورسکم میں صورتحال کا جائزہ لیا۔
سکم کے چیف سکریٹری ویڈیو کانفرنسنگ کے توسط میٹنگ میں شامل ہوئے اورکمیٹی کو ریاست کی تازہ صورتحال سے مطلع کیا۔ انہوں نے کمیٹی کو راحت اور بچاؤاقدامات کرنے میں ریاستی سرکار کی کوششوں کے بارے میں معلومات دی۔داخلہ سکریٹری نے کمیٹی کو بتایا کہ مرکزی حکومت اعلیٰ ترین سطح پر صورتحال پر24گھنٹے نظر رکھے ہوئے ہے۔ وزارت داخلہ کے دونوں کنٹرول روم صورتحال پر نظر رکھے ہوئے ہیں اور ہرممکن مدد فراہم کی جارہی ہے۔
قومی آفات رد عمل فورس نے پہلے ہی تین ٹیمیں تعینات کردی ہیں اور اضافی ٹیمیں گوہاٹی اور پٹنہ میں تیار ہیں۔ بچاؤ اور بحالی کی کوششوں میں ریاست کی مدد کے لیے فوج اورفضائیہ کی مناسب تعداد میں ٹیمیں تعینات کی جارہی ہیں۔
مرکزی ایجنسیوں اورسکم حکومت کی راحت اور بچاؤ کے اقدامات کا جائزہ لیتے ہوئے کابینہ سکریٹری جناب راجیو گوبا نے اس بات پر زور دیا کہ چُنگ تھانگ باندھ کی سرنگ میں پھنسے لوگوں اور سیاحوں کو نکالنے کا کام ترجیحی بنیادپر کیا جاسکتا ہے۔ انہوں نے مزید کہا کہ این ڈی آر ایف کی اضافی ٹیموں کو تعینات کیا جانا چاہئیں اور سڑک، مواصلات اور بجلی کی کنکٹی ویٹی کو کم سے کم وقت میں بحال کیا جانا چاہئے۔
کابینہ سکریٹری نے سکم کی ریاستی حکومت کو یہ یقین دہانی کرائی کہ تمام مرکزی ایجنسیاں تیاری کی حالت میں ہیں اور مدد کے لیے دستیاب رہیں گی۔
اس میٹنگ میں مرکزی داخلہ سکریٹری،سکم کے چیف سکریٹری،وزارت توانائی کے سیکریٹری ، روڈ ٹرانسپورٹ اور قومی شاہراہ کی وزارت کے سیکریٹری ،فوجی امور محکمے کے سیکریٹری، محکمہ مواصلات کے سیکریٹری، آبی وسائل محکمے کے سیکریٹری، آر ڈی اینڈ جی آر ، این ڈی ایم اے، سی آئی ایس سی، آئی ڈی ایس ، ڈی جی، آئی ایم ڈی، ڈی جی، این ڈی آر ایف کے علاوہ وزارت داخلہ کے سینئر حکام نے شرکت کی۔
وزارت دفاع
سنگاپور میں سی این ایس ایڈمرل آر ہری کامر کا اولین آسیان ہندوستان بحری مشق کی افتتاحی تقریب کا دورہ
چیف آف دی نیول اسٹاف ، ہندوستانی بحریہ ایڈمرل آر ہری کمار 2 سے 4مئی 2023 تک سنگاپور کے سرکاری دورے پر ہیں۔
دورے کے دوران سی این ایس نے 2 مئی 2023 کو چانگی نیول بیس میں منعقد اولین آسیان –بحری مشق 2023 کی افتتاحی تقریب میں شرکت کی۔تقریب کا افتتاح مشترکہ طور سے دیگر آسیان ممالک سے سینئر معزز شخصیتوں کی موجودگی میں ایڈمرل آر ہری کمار اور سنگاپور بحریہ کے سربراہ ایڈمرل سین واٹ کے ذریعے کیا گیا۔اے آئی ایم ای کی افتتاحی ایڈیشن کی مشترکہ میزبانی ریپبلک آف سنگاپور نے نیوی اور انڈین نیوی کے ذریعے کی جارہی ہے اور اس میں دیگرآسیان ممالاک کے جہازوں اور عملے کی شراکت داری بھی ہوگی۔
مشق کا بندرگاہ مرحلہ 2سے 4مئی 2023 تک چانگی نیول بیس میں اور سمندری مرحلہ 7سے 8مئی 2023 تک جنوبی چین ساگر میں منعقد کیا جائے گا۔
اے آئی ایم ای 2023 کے دوران ہندوستان اور ہندوستانی بحریہ کی نمائندگی کرنے کے علاوہ ایڈمرل آر ہری کمار بین الاقوامی بحری دفاعی نمائش کی افتتاحی تقریب میں بھی شامل ہوں گے اور ’مستقبل کے بحری خطے میں تعاون اور اشتراک‘کے موضوع پر گفتگو کریں گے۔آئی ایم ڈی ای ایکس-23کے ساتھ ساتھ ’مستقبل کی ساحلی ماحولیات میں اشتراک و تعاون‘کے موضوع پر منعقد ہونے والی 8ویں بین الاقوامی ساحلی تحفظ کانفرنس  میں ایک لیکچر بھی دیں گے۔
سی این ایس سنگاپور کے وزیر دفاع سے بھی ملاقات کریں گے اور دفاعی افواج کے سربراہ ، سنگاپور مسلح افواج سنگاپور ، جمہوریہ بحری افواج کے سربراہ ، بحریہ کے دیگر سربراہوں اور اے آئی ایم ای، آئی ایم ڈی ای ایکس اور آئی ایم ایس سی میں شرکت کرنے والے ممالک کے وفود کے سربراہوں سے بھی ملاقات کریں گے۔
اے آئی ایم ای -23 کا مقصد بحری تعاون کو بڑھاوا دینا ،آسیان اور ہندوستانی بحریہ کے درمیان اعتماد اور دوستی کو بڑھاوا دینا ہے۔ 2 سے 4مئی 2023 تک سنگا پور میں ہاربر مرحلے میں حصہ لینے والی بحریہ افواج کے درمیان پیشہ ور اور سماجی بات چیت کی ایک سریز دیکھی جائے گی، جس میں کراس ڈیک وزِٹ سبجیکٹ میٹر ایکسپرٹ ایکسچینج اور منصوبہ بند میٹنگیں شامل ہیں۔ جنوبی چین ساگر میں 7سے 8مئی 2023 تک مقرر شدہ بحری مرحلے حصہ لینے والی بحری افواج کو بحری خطے میں آپریشن میں اشتراک اور کارروائی میں گہرے تعلقات وضع کرنے کا موقع فراہم کرے گا۔
ہندوستان کا پہلا دیشی ساخت کا تباہ کار آئی این ایس دہلی اور آئی این ایس ستپوڑا، ایک پی 81بحری گشتی طیارے کے ساتھ سودیشی طور سے تعمیر شدہ گائیڈیڈ میزائل اسٹیلتھ فریگیٹ افتتاحی آسیان بحری مشق اور آئی ایم ڈی ای ایکس میں حصہ لیں گے۔ حصہ لینے والے جہاز وشاکھاپٹنم میں واقع ہندوستانی بحریہ کی مشرقی کمان کا حصہ ہیں اور مشرقی بیڑے کے فلیگ آفیسر کمانڈنگ آر اے ڈیم ایم گُرچرن سنگھ کے کمان میں کام کرتے ہیں۔کثیر ملکی انعقاد میں ہندوستانی بحریہ کے سودیشی طورپر تعمیر شدہ جہازوں کی موجودگی ہندوستانی بندرگاہوں کی جہاز تعمیری صلاحیتوں کی نمائش کرنے کا ایک موقع ہوگا۔
آسیان ہندوستان کی ہند-بحرالکاہل پالیسی کی بنیا د میں ہیں۔ جیسا کہ ہندوستان کے عزت مآب وزیر اعظم جناب نریندر مودی نے 2018 میں سنگا پور میں شنگری لا ڈائیلاگ میں اپنے خطاب میں ظاہر کیا تھا۔اے آئی ایم ای اس یقین اور ’ایکٹ ایسٹ‘کے ہندوستان کے عہدکی تصدیق کرتا ہے، تاکہ اس تمام خطے  کے لئے سلامتی اور ترقی کو یقینی بنایا جاسکے۔سی این ایس کا دورہ سنگاپور کے ساتھ ساتھ خطے میں ’آسیان ‘پر مرکوزیت کی ہندوستان کی منظوری کے ساتھ باہمی دفاعی تعلقات کی اعلیٰ سطح کو مزید مضبوط کرے گا۔
یو پی ایس سی
نیشنل ڈیفنس اکیڈمی اور نیول اکیڈمی امتحان دوئم، 2022 کے تحریری امتحان کے نتائج
چار ستمبر 2022 کو یونین پبلک سروس کمیشن  کے زیر اہتمام کرائے گئے نیشنل ڈیفنس اکیڈمی اور نیول اکیڈمی کے امتحان دوئم 2022 کے تحریری حصے کے نتائج کی بنیاد پر، مندرجہ ذیل رول نمبروں کے حامل امیدواروں نے2 جولائی 2023سے شروع ہونے والے 150ویں کورس کے لئے نیشنل ڈیفنس اکیڈمی کی بری فوج ، بحریہ اور فضائیہ کی ونگس اور 112 ویں انڈین نیول اکیڈمی کورس، آئی این اے سی میں داخلے کے لئے وزارت دفاع کے سروس سلیکشن بورڈ کے انٹر ویو کے لئے کوالیفائی کر لیا ہے۔ نتیجہ کمیشن کی ویب سائٹ www.upsc.gov.in پر بھی دستیاب ہے۔
ان تمام امیدواروں کی امیدواری، جن کے رول نمبر فہرست میں دکھائے گئے ہیں، عارضی ہیں۔ امتحان میں داخلے کی شرائط کے مطابق، ’’امیدواروں سے درخواست کی جاتی ہے کہ وہ تحریری نتیجہ کے اعلان کے دو ہفتوں کے اندر اندر انڈین آرمی میں بھرتی کرنے والی ویب سائٹ joinindianarmy.nic.in پر خود کو آن لائن رجسٹر کریں۔ اس کے بعداُن کامیاب امیدواروں کو انتخابی مراکز اور ایس ایس بی انٹرویو کی تاریخیں الاٹ کی جائیں گی ، جو رجسٹرڈ ای میل آئی ڈی پر بتائی جائیں گی۔ کوئی بھی امیدوار جو پہلے ہی سائٹ پر پہلے سے رجسٹر ہو چکا ہے اسے ایسا کرنے کی ضرورت نہیں ہوگی۔ کسی بھی سوال/لاگ ان کے مسئلے کی صورت میں، ای میل کو
dir-recruiting6-mod[at]nic[dot]in
پر بھیج دیں۔
امیدواروں سے یہ بھی درخواست کی جاتی ہے کہ وہ ایس ایس بی انٹرویو کے دوران متعلقہ سروس سلیکشن بورڈز ایس ایس بی میں عمر اور تعلیمی اہلیت کے اصل سرٹیفکیٹ جمع کرائیں۔ امیدواروں کو یونین پبلک سروس کمیشن کو اصل سرٹیفکیٹ بھیجنے کی ضرورت نہیں ہے۔ مزید کسی بھی معلومات کے لیے امیدوار کمیشن کے گیٹ سی کے قریب سہولت مرکز سے ذاتی طور پر یا ٹیلی فون نمبر
011-23385271/011-23381125/011-23098543
پر صبح 10:00 بجے سے شام 5 بجے کے درمیان کسی بھی کام کے دن رابطہ کر سکتے ہیں۔ اس کے علاوہ ایس ایس بی انٹرویو سے متعلق معاملات کے لیے امیدوار ٹیلی فون نمبر
011-26175473
یا
joinindianarmy.nic.in
پر پہلی پسند کے طور پر فوج کے لیے رابطہ کر سکتے ہیں۔
پہلی پسند کے طور پر بحری ، نیول اکیڈمی کے لئے
011-23010097/ Email:officer-navy[at]nic[dot]in or joinindiannavy.gov.in
پر رابطہ کر سکتے ہیں اور پہلی پسند کے طور پر فضائیہ کے لئے
011-23010231
ایکسٹنشن
7645/7646/7610
یا
www.careerindianairforce.cdac.in
پر رابطہ کر سکتے ہیں۔
امیدواروں کی مارک شیٹس، حتمی نتیجہ کی اشاعت کی تاریخ سے پندرہ  دنوں کے اندر کمیشن کی ویب سائٹ پر ڈال دی جائیں گی۔  یہ تیس  دنوں کی مدت تک ویب سائٹ پر دستیاب رہے گا۔
نتائج کے لیے یہاں کلک کریں:
صحت اور خاندانی بہبود کی وزارت
بھارت میں کووڈ۔ انیس سے ایک دن میں اب تک سب سے زیادہ 63،631 لوگوں کے ٹھیک ہونے کا ریکارڈ
ٹھیک ہونے والوں کی مجموعی تعداد 22 لاکھ سے متجاوز
ٹھیک ہونے والوں کی تعداد فعال معاملات کے مقابلے 15 لاکھ سے زائد
جس دن ہندوستان کے یومیہ ٹیسٹوں نے 10 لاکھ 23 ہزار کا نیا ریکارڈ قائم کیا ہے ، اس دن ہندوستان نے ایک اور سنگ میل طئے کیا ہے۔ ہندوستان نے گذشتہ 24 گھنٹوں کے دوران کووڈ انیس سے اب تک سب سے زیادہ ایک دن میں 63،631 لوگوں کے ٹھیک ہونے کا ریکارڈ درج کیا ہے۔
کوویڈ 19 کے زیادہ مریضوں کے ٹھیک ہونے اور اسپتالوں اور ہوم آئیسولیشن  سے چھٹی پانے کے ساتھ اس بیماری سے ٹھیک ہونے کی شرح 74.69 فیصد تک پہنچ گئی ہے ۔اس سے اموات معاملوں کی شرح میں بھی کمی واقع ہوئی ہے جو آج 1.87٪ کی کمتر سطح پر ہے۔
بھارت میں ٹھیک ہونے والوں کی مجموعی تعداد اب فعال معاملات  سے 15 لاکھ سے زیادہ ہے۔ بڑے پیمانہ پر جانچ ، جامع نگرانی اور رابطہ کا پتہ لگانے کے ذریعہ ابتدائی شناخت کے ساتھ ساتھ مریضوں کی بروقت اور موثر طبی علاج معالجے پر بھی توجہ دینے سے تیز رفتاری سے ٹھیک ہونے کو یقینی بنایا گیا ہے۔ ٹھیک ہونے والوں کی بڑی تعداد اور اموات میں ہونے والی کمی نے ہندوستان کی مربوط اور فعال سرگرم حکمت عملی کا ثبوت پیش کیا ہے جس کے بہتر نتائج سامنے آ رہے ہیں۔
نگہداشت کے طریقہ کار کے تسلسل کی بنیاد پر بڑے پیمانے پر جانچ کی پالیسی ، جامع طور پر ٹریکنگ اور موثر طریقے سے ٹریٹنگ ، موثر نگرانی اور گھر گھر رابطے کا پتہ لگانے کی وجہ سے کووڈ۔ 19 معاملات کی جلد شناخت اور پتہ لگایا جا سکا۔ ہلکے اور اوسط درجے کے مریضوں کا علاج ہوم آئیسولیشن کے تحت کیا جا رہا ہے اور ان پر نظر رکھی جا رہی ہے۔ جامع معیار کی دیکھ بھال کے طریق کار پر مبنی معیاری کلینیکل مینجمنٹ پروٹوکول کے مطابق ، نازک اور سنگین مریضوں کو اسپتال میں داخل کیا جاتا ہے اور انہیں بہترین طبی نگہداشت مہیا کی جاتی ہے۔
کووڈ۔ 19 سے متعلق تکنیکی معاملات کے بارے میں تمام مستند اور اپ ڈیٹ شدہ معلومات ، رہنما خطوط اور مشاورتی نوٹ کے لئے برائے کرم مستقل طور پر دیکھیں : https://www.mohfw.gov.in/ اور @MoHFW_INDIA
کووڈ۔ 19 سے متعلق تکنیکی پوچھ گچھtechnicalquery.covid19[at]gov[dot]in اور دیگر پوچھ گچھ ncov2019[at]gov[dot]in اور@CovidIndiaSeva . کو بھیجیں۔
کووڈ۔ 19 سے متعلق کسی پوچھ گچھ کے معاملے میں براہ کرم صحت اور خاندانی بہبود کی وزارت کے ہیلپ لائن نمبر +91-11-23978046 یا 1075  پر رابطہ کریں۔
کووڈ۔ 19 کے بارے میں ریاستوں / مرکز کے زیر انتظام خطوں کے ہیلپ لائن نمبروں کی فہرستhttps://www.mohfw.gov.in/pdf/coronvavirushelplinenumber.pdf پربھی دستیاب ہے۔
وزیراعظم کا دفتر
وزیر اعظم نے ایلفریڈ نوبیل کی یاد میں اکنامک سائنسیز میں 2019 کا سویریجس رکس بینک انعام حاصل کرنے پر ابھیجیت بنرجی کو مبارکباددی
نئی دہلی 15 اکتوبر ۔وزیر اعظم جناب نریند رمودی نے ایلفریڈ نوبیل کی یاد میں اکنامک سائنسیز میں2019 کا سویریجس رکس بینک انعام حاصل کرنے پر ابھیجیت بنرجی کو مبارکباد دی ہے ۔
وزیر اعظم نے کہا ہے :’’ ایلفریڈ نوبیل کی یاد میں اکنامک سائنسیز میں 2019 کا سویریجس رکس بینک انعام حاصل کرنے پر ابھیجیت بنرجی کو مبارکباد! انہوں نے غریبی کو ختم کرنے کے میدان میں قابل قدر رول ادا کیا ہے۔ میں شاندار نوبیل انعام حاصل کرنے پر ایستھر ڈفلو اور مائیکل کریمر کو بھی مبارکباددیتا ہوں۔‘‘
۰۰۰۰۰۰۰۰۰۰۰۰۰۰۰۰۰۰۰۰۰
م ن ۔ ج ۔رم
U-4596
(Visitor Counter : 62
بجلی کی وزارت
این ٹی پی سی نے اے اے آئی کی شراکت داری میں بھارتی تیر اندازی ٹیم کو شاندار کارکردگی کے لئے مبارک باد دی
نئی دہلی، 29 ؍جون : این ٹی پی سی لمیٹڈ نے بھارتی تیر اندازی ٹیم اور کھلاڑی دیپکا کماری ، انکیتا بھکت، کومالیکا باری، اتنو داس اور ابھیشیک ورما کو پیرس  میں ورلڈ کپ اسٹیج – 3 میں 4 سونے کے تمغے جیتنے پر اُن کی بہترین کارکردگی کے لئے اور تیر انداز ترون دیپ رائے، اتنو داس ، پروین جادھو اور دیپکا کماری کو ٹوکیو اولمپکس کے لئے کوالیفائی کرنے پر مبارک باد دی ہے۔
بجلی کی وزارت کے تحت ایک مہا رتن سی پی ایس یو، این ٹی پی سی لمیٹڈ،جو کہ سپورٹ کرنے والی سرکاری تنظیم ہے ،آرچری ایسوسی ایشن آف انڈیا  کارپوریٹ کی سماجی ذمہ داری کے تحت شراکت داری میں بھارت میں تیر اندازی کو فروغ دے رہا ہے۔
اس پارٹنر شپ کا مقصد تیر اندازی میں پنہا مہارت کے امکانات کو فروغ دینا اور بھارت کے نوجوانوں کو ایک پلیٹ فارم فراہم کرنا ہے، تاکہ وہ اپنی صلاحیت کا مظاہرہ کر سکیں اور عالمی سطح پر تیر اندازی کے شعبے میں بھارت کی ساکھ کو بہتر کرسکیں۔
این ٹی پی سی کا فیڈریشن  کے ساتھ شراکت داری کا مقصد بہتر اور مسلسل تربیت ، سرپرستی وغیرہ کے لئے مختلف مقابلوں کے انعقاد کے توسط سے تیر اندازوں میں مسابقت کو بڑھانے کے لئے کام کرنا ہے۔
نیشنل رینکنگ آرچری ٹورنامنٹ  اور نیشنل آرچری چمپئن شپ  بھی اس سرکاری معاہدے کا حصہ ہے۔ اس کے ساتھ ہی مختلف عمر کے گروپوں کی بھارتی تیر اندازی ٹیموں کو بین الاقوامی سطح پر رو سناش کرانے او ر میچ پریکٹس کے لئے مختلف بین الاقوامی ٹورنامنٹوں میں شرکت کے لئے بھی روانہ کیا جاتا ہے۔
بھارت کی ترقی کی داستان کو توانائی بخشنے کے ساتھ ہی ، این ٹی پی سی ایک پائیدار توانائی کمپنی ہونے کی سمت میں مسلسل کام کر رہا ہے۔بھارت کی ترقی میں مدد کرنے کے علاوہ ، این ٹی پی سی اس کی کمیونٹیز اور سوسائٹی کی مجموعی ترقی کے لئے بھی امداد کا ایک ستون ہے۔ این ٹی پی سی نے بھارت میں کھیلوں کی ترقی میں مدد کی ہے اور سال 2018 سے آرچری ایسو سی ایشن آف انڈیا کی مدد اس طویل سفر میں ایک اہم سنگ میل ہے۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔
ش ح۔ف ا۔ ق ر
6039U-
(Visitor Counter : 79
خواتین اور بچوں کی ترقیات کی وزارت
آنگن واڑی ورکروں کی بھرتی کے لیے معیار
نئی دہلی،10 دسمبر 2021: آنگن واڑی خدمات ، مرکز کے زیر سرپرستی ایک اسکیم ہے جو ریاستی حکومتوں نیز مرکز کے زیر انتظام علاقوں کے انتظامیہ کے ذریعے نافذ کی جاتی ہے۔ آنگن واڑی ورکرس کی بھرتی بھی متعلقہ ریاستی حکومت نیز مرکز کے زیر انتظام علاقے کے انتظامیہ کے ذریعے کی جاتی ہے۔ رہنما خطوط کے مطابق ، اسکیم کے تحت آنگن واڑی ورکرس کا تعلق مقامی گاوں سے ہونا چاہیے اور ان کا انتخاب ریاستی حکومت نیز مرکز کے انتظام علاقے کے انتظامیہ کی جانب سے تشکیل کردہ انتخابی کمیٹی کے ذریعے کیا جانا چاہیے۔آئی سی ڈی ایس براڈ مشن فریم ورک کے مطابق آنگن واڑی ورکروں  اور آنگن واڑی مددگاروں  کو بھرتی کرنے کے لیے کم سے کم مجوزہ اہلیت میٹرک پاس ہے اور اس کے لیے عمر کی حد 18 سے 35 سال کی ہے۔
آنگن واڑی ورکروں اور مددگاروں کو ، حکومت ہند کے ذریعےطے کردہ مشاہرہ ماہانہ بنیادوں پر ادا کیا جاتا ہے جو تمام ریاستوں اور مرکز کے زیر انتظام علاقوں میں یکساں ہے۔مرکزی اے ڈبلیو سی نے آنگن واڑی ورکروں کو 4500 روپئے ماہانہ اعزازیہ دیا جاتاہے۔ چھوٹے اے ڈبلیو سی کو 3500 روپئے ماہانہ اور اے ڈبلیو ایچ کو 2250 روپئے ماہانہ ادا کیا جاتا ہے۔ اس کے علاوہ، کارکردگی سے منسلک 250 روپئے ماہانہ کی ترغیب اے ڈبلیو ایچ جبکہ اے ڈبلیو ڈبلیو کو 500 روپئے کی ماہانہ کی کارکردگی سے منسلک ترغیب ادا کی جاتی ہے۔ اس کے علاوہ ریاستیں نیز مرکز کے زیر انتظام علاقے بھی ان کارکنوں کو ، اپنے وسائل میں سے اضافی مالی مراعات نیز اعزازیہ ادا کر رہے ہیں۔
آنگن واڑی ورکرس  اور آنگن واڑی مددگاروں ، کو اعزازی کارکن ہونے کے ناطے، حکومت کی طرف سے وقتاً فوقتاً طے کردہ ماہانہ مشاہرہ ادا کیا جاتا ہے۔ آنگن واڑی وکروں کی تنخواہ میں ، فی الحال اضافے کی کوئی تجویز زیر غور نہیں ہے۔
یہ معلومات آج لوک سبھامیں خواتین اور بچوں کی بہبود کی وزیر محترمہ اسمرتی زوبین ایرانی نے ایک تحریری جواب میں فراہم کیں۔